Մուդարիս Ագլյամով

**Մուդարիս Զուֆարովիչ Ագլյամով** (, ), ռուս խորհրդային և թաթար գրող, արձակագիր և բանաստեղծ։  ԽՍՀՄ գրողների միության անդամ (1973)։ Թաթարստանի Հանրապետության Գաբդուլլա Տուկայի անվան պետական մրցանակի դափնեկիր (1992)։ Թաթարստանի Հանրապետության մշակույթի վաստակավոր գործիչ (1991)։ Թաթարստանի Հանրապետության ժողովրդական բանաստեղծ (2006)։

## Կենսագրություն
Մուդարիս Ագլյամովը ծնվել է 1946 թվականի հոկտեմբերի 13-ին, Թաթարական ԻԽՍՀ Զաինսկի շրջանի Պուստ-Աշիտ գյուղում։ 1963-1968 թվականներին սովորել է Կազանի պետական համալսարանի պատմա-բանասիրական ֆակուլտետի թաթարերեն լեզվի և գրականության բաժնում։ 1968-1973 թվականներին աշխատել է Տուկաևսկի շրջանի հանրակրթական համակարգում՝ միջնակարգ դպրոցի պատմության ուսուցիչ, 1973-1974 թվականներին` Նաբերեժնիե Չելնի քաղաքի ժողովրդական թատրոնում` որպես ռեժիսորի օգնական, 1974 թվականից՝ որպես թղթակից աշխատել է Կազանում և հանրապետական տպագիր մամուլում, զբաղվել է նաև մասնագիտական գրական գործունեությամբ։

1973 թվականից եղել է ԽՍՀՄ գրողների միության անդամ։ 1959 թվականին Ագլյամովը սկսել է գրել իր առաջին բանաստեղծությունները, որոնք տպագրվել են Բաշկիրիայի և Թաթարստանի շրջանային և հանրապետական պարբերականներում։ 1968 թվականին լույս է տեսել Ագլյամովի «Հայացք հեռվից» բանաստեղծությունների ժողովածուն, որը տպագրվել է «*Казан утлары*» գրական և գեղարվեստական ամսագրում, այդ ստեղծագործությունները բարձր են գնահատվել պոեզիայի այնպիսի ճանաչված վարպետների կողմից, ինչպիսիք են Սիբգաթ Հաքիմը և Հասան Թուֆանը։ 1970 թվականին լույս է տեսել նրա «Զանգը» պոեզիայի ժողովածուն։ Այնուհետև լույս են տեսել «Խարույկների հետքեր» (1973), «Ողջույն, սիրտ» (1978), «Կեսօր» (1987), «Ես ասացի ...» (1991) ստեղծագործությունների ժողովածուները և «Խիղճը թակում է պատուհանը» (1996) հիմնական ստեղծագործությունների ժողովածուն։ Ագլյամովի ստեղծագործությունները տպագրվել են «*Дружба народов*» և «*Волга*» գրական ամսագրերում։

1991 թվականին Մուդարիս Ագլյամովին շնորհվել է Թաթարստանի Հանրապետության մշակույթի վաստակավոր գործչի պատվավոր կոչում։ 1992 թվականին «Վերադարձ դեպի ապագա» և «Ես ասացի» բանաստեղծական ժողովածուների համար դարձել է Թաթարստանի Հանրապետության Գաբդուլլա Տուկայի անվան պետական մրցանակի դափնեկիր։ 2006 թվականին գրականության բնագավառում ունեցած վաստակի համար Ագլյամովին շնորհվել է Թաթարստանի Հանրապետության ժողովրդական բանաստեղծ պատվավոր կոչում։

Մահացել է 2006 թվականի նոյեմբերի 26-ին, Կազանում։

## Մատենագիտություն
* *Полдень* : Стихи, баллады, поэмы / Мударрис Аглямов. - Казань : Татарское книжное издательство, 1987 г. — 175 с.
* *Я сказал* : Стихи / Мударрис Аглямов. - Казань : Татарское книжное издательство, 1991 г. — 207 с. — ISBN 5-298-00711-2
* *Совесть стучит в окно* : Стихотворения, баллады, поэмы / Мударрис Аглямов. - Казань : Татарское книжное издательство, 1996 г. — 333 с. — ISBN 5-298-00529-2
* *Ворота века*: стихи, баллады, поэмы / Мударис Аглямов. - Уфа: Китап, 2002 г. — 237 с. — ISBN 5-295-03105-5
* *Устами татарского народа* : пословицы, поговорки, афоризмы, литературные миниатюры / сост. А. Мушинский, А. Сафиуллин. - Казань : Магариф, 2007 г. — 237 с. — ISBN 5-7761-1612-0

## Պարգևներ
* Թաթարստանի Հանրապետության ժողովրդական բանաստեղծ (2006),
* Թաթարստանի Հանրապետության մշակույթի վաստակավոր գործիչ (1991)։

### Մրցանակներ
* Թաթարստանի Հանրապետության Գաբդուլլա Թուկայի անվան պետական մրցանակի դափնեկիր (1992 - «Վերադարձ դեպի ապագա» և «Ես ասացի» բանաստեղծական ժողովածուների համար)։

## Գրականություն
* Татарская энциклопедия / гл. ред. М. Х. Хасанов. - Казань : Институт татарской энциклопедии АН РТ, Т. 1: А — В. - 2002 г. — 671 с. — ISBN 5-85247-036-X
* Татарский энциклопедический словарь / гл. ред. М. Х. Хасанов. - Казань : Ин-т тат. энцикл. АН РТ, 1999 г. — 690 с. — ISBN 0-9530650-3-0
* *Силуэты : литературные портреты писателей Татарстана* / Казань : Татарское кн. изд-во, 2006 г. — 350 с. — ISBN 5-298-03932-4

## Ծանոթագրություններ

## Արտաքին հղումներ
* 
* 

Կատեգորիա:Թաթար բանաստեղծներ
Կատեգորիա:Թաթար գրողներ
Կատեգորիա:Թաթարստանի Հանրապետության ժողովրդական բանաստեղծներ
Կատեգորիա:Թաթարստանի Հանրապետության մշակույթի վաստակավոր գործիչներ
Կատեգորիա:ԽՍՀՄ գրողների միության անդամներ
Կատեգորիա:Կազանի համալսարանի շրջանավարտներ
Կատեգորիա:Ռուս արձակագիրներ
Կատեգորիա:Ռուս գրողներ
Կատեգորիա:Ռուսաստանի գրողների միության անդամներ